கேள்வி: சைத்ரம் தியோசந்து பவார் என்பது என்ன?
பதில்: சைத்ரம் தியோசந்து பவார் (''Chaitram Deochand Pawar'') இந்தியாவின் மகாராட்டிராவைச் சேர்ந்த ஓரு சமூக சேவகர் ஆவார். சைத்ராம் பவார் என்ற பெயராலும் அறியப்படுகிறார். காடு வளர்ப்பு, நீர் பாதுகாப்பு மற்றும் வனவிலங்கு பாதுகாப்பு ஆகியவற்றில் ஆற்றிய முயற்சிகளுக்காக 2025ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிறீ விருதைப் பெற்றார். மகாராட்டிர மாநிலம் துலே நகரத்தில் உள்ள தேவகிரி கல்யாண் ஆசிரமத்தின் தலைவராக உள்ளார். இவர் கொங்கனி பழங்குடியினத்தைச் சேர்ந்தவராவார். மகாராட்டிராவின் துலே மாவட்டத்தின் பரிபாடா கிராமத்தில் நீர் மற்றும் வனப் பாதுகாப்பு முயற்சிகளுக்கு பவார் தலைமை தாங்கியுள்ளார். இதன் மூலம் ஐநூறுக்கும் மேற்பட்ட தடுப்பணைகள் மற்றும் அகழிகள் கட்டப்பட்டு, நிலத்தடி நீர் மட்டம் மற்றும் நீர்ப்பாசனம் மேம்படுத்தப்பட்டதாக கூறப்படுகிறது. இவரது முயற்சிகள் பல்லுயிர் பாதுகாப்புக்கும் பெரிதும் பங்களித்துள்ளன. 8 அழிந்து வரும் விலங்கு இனங்கள் மற்றும் 48 பறவை இனங்களுக்கு தங்குமிடம் வழங்குவதோடு, 435 வகையான மரங்கள், கொடிகள் மற்றும் புதர்களைப் பாதுகாக்கிறது. 2019ஆம் ஆண்டில் சாண்ட் ஈசுவர் அறக்கட்டளையின் சந்து ஈசுவர் விசிசுட்டு சேவா சம்மான் விருது பெற்றார்.